CELEX: 32018D1938
Language: el
Date: 2018-09-18 00:00:00
Title: Απόφαση (ΕΕ) 2018/1938 του Συμβουλίου, της 18ης Σεπτεμβρίου 2018, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την έγκριση της παράτασης του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017)

11.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 314/38
               
            
         ΑΠΟΦΑΣΗ (ΕΕ) 2018/1938 ΤΟΥ ΣΥΜΒΟΥΛΙΟΥ
         της 18ης Σεπτεμβρίου 2018
         σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την έγκριση της παράτασης του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
         Έχοντας υπόψη την κοινή πρόταση του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (1), (εφεξής «συμφωνία»), υπεγράφη στις 26 Φεβρουαρίου 1996 και ετέθη σε ισχύ την 1η Μαρτίου 2000 (2).
                  
               
                     (2)
                  
                  
                     Σύμφωνα με το άρθρο 80 της συμφωνίας, το Συμβούλιο Σύνδεσης, που συνεστήθη με τη συμφωνία, διαθέτει αποφασιστική αρμοδιότητα και μπορεί επίσης να διατυπώνει συστάσεις.
                  
               
                     (3)
                  
                  
                     Το Συμβούλιο Σύνδεσης εξέδωσε, στις 16 Δεκεμβρίου 2013, σύσταση για την εφαρμογή σχέείου δράσης ΕΕ-Μαρόκου που θέτει σε εφαρμογή το προηγμένο καθεστώς (2013-2017) (3) (εφεξής «σχέδιο δράσης»).
                  
               
                     (4)
                  
                  
                     Για να εξασφαλιστεί η συνέχεια μεταξύ του σχεδίου δράσης και των μελλοντικών προτεραιοτήτων της εταιρικής σχέσης, το Συμβούλιο Σύνδεσης θα πρέπει να εκδώσει, με ανταλλαγή επιστολών, σύσταση για την έγκριση της παράτασης του σχεδίου δράσης.
                  
               
                     (5)
                  
                  
                     Κρίνεται σκόπιμο να αποφασιστεί η θέση που πρέπει να ληφθεί εξ ονόματος της Ένωσης, στο πλαίσιο του Συμβουλίου Σύνδεσης, όσον αφορά την έκδοση σύστασης για την έγκριση της παράτασης του σχεδίου δράσης, δεδομένου ότι η σύσταση παράγει έννομα αποτελέσματα.
                  
               
                     (6)
                  
                  
                     Η παράταση του σχεδίου δράσης θα αποτελέσει τη βάση των σχέσεων ΕΕ-Μαρόκου για το τρέχον έτος και θα επιτρέψει να διεξαχθούν οι συζητήσεις ώστε να καθοριστούν οι κατευθυντήριες γραμμές και οι νέες προτεραιότητες της εταιρικής σχέσης ΕΕ-Μαρόκου για τα επόμενα έτη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Σύνδεσης που συνεστήθη με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, όσον αφορά την έκδοση σύστασης για την έγκριση της παράτασης κατά ένα έτος του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017), βασίζεται στο σχέδιο σύστασης το οποίο επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση απευθύνεται στην Επιτροπή και στον Ύπατο Εκπρόσωπο.
         
         
            Βρυξέλλες, 18 Σεπτεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               G. BLÜMEL
            
         
         
            (1)  ΕΕ L 70 της 18.3.2000, σ. 2.
         
            (2)  Απόφαση 2000/204/ΕΚ, ΕΚΑΧ του Συμβουλίου και της Επιτροπής, της 26ης Ιανουαρίου 2000, για τη σύναψη της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (ΕΕ L 70 της 18.3.2000, σ. 1).
         
            (3)  Σύσταση αριθ. 1/2013 του Συμβουλίου Σύνδεσης ΕΕ-Μαρόκου, της 16ης Δεκεμβρίου 2013, για την εφαρμογή του σχεδίου δράσης ΕΕ-Μαρόκου στο πλαίσιο της ΕΠΓ το οποίο θέτει σε εφαρμογή το προηγμένο καθεστώς (2013-2017), (ΕΕ L 352 της 24.12.2013, σ. 78).
      
      
         
            ΣΧΕΔΙΟ
            ΣΥΣΤΑΣΗ αριθ. 1/2018 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΜΑΡΟΚΟΥ
            της …
            για την έγκριση της παράτασης κατά ένα έτος του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017)
            ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΜΑΡΟΚΟΥ,
            Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (1),
            Εκτιμώντας τα ακόλουθα:
            
                        (1)
                     
                     
                        Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου (εφεξής «συμφωνία») ετέθη σε ισχύ την 1η Μαρτίου 2000.
                     
                  
                        (2)
                     
                     
                        Βάσει του άρθρου 80 της συμφωνίας, το Συμβούλιο Σύνδεσης μπορεί να διατυπώνει τις συστάσεις που κρίνει χρήσιμες για την επίτευξη των στόχων της συμφωνίας.
                     
                  
                        (3)
                     
                     
                        Σύμφωνα με το άρθρο 90 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που καθορίζονται στη συμφωνία.
                     
                  
                        (4)
                     
                     
                        Το άρθρο 10 του εσωτερικού κανονισμού του Συμβουλίου Σύνδεσης προβλέπει τη δυνατότητα να εκδίδει συστάσεις μεταξύ των συνόδων, μέσω γραπτής διαδικασίας.
                     
                  
                        (5)
                     
                     
                        Η παράταση του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017) θα αποτελέσει τη βάση των σχέσεων ΕΕ-Μαρόκου για το τρέχον έτος και θα επιτρέψει να αρχίσουν οι διαπραγματεύσεις ώστε να καθοριστούν οι κατευθύνσεις και οι νέες προτεραιότητες της εταιρικής σχέσης ΕΕ-Μαρόκου για τα επόμενα έτη,
                     
                  ΣΥΝΙΣΤΑ:
            
               Άρθρο μόνο
               Το Συμβούλιο Σύνδεσης, ενεργώντας με γραπτή διαδικασία, συνιστά την παράταση κατά ένα έτος του σχεδίου δράσης ΕΕ-Μαρόκου για την εφαρμογή του προηγμένου καθεστώτος (2013-2017).
            
            
               (Τόπος), ημερομηνία ….
               
                  
                     Για το Συμβούλιο Σύνδεσης ΕΕ-Μαρόκου
                  
                  
                     Ο Πρόεδρος
                  
               
            
            
               (1)  ΕΕ L 70 της 18.3.2000, σ. 2.